Kannaland nou onder administrasie – DieHoorn
Kannaland nou onder administrasie
DIE Wes-Kaapse kabinet het Dinsdag besluit om die Kannaland Munisipaliteit onder ’n Artikel 139(5) (c)-administrasie te plaas. Dit behels die aanstelling van ’n administrateur wat verant­woor­delik sal wees vir die implementering van ’n finansiële herstelplan vir Kannaland.
Die besluit van die kabinet volg nadat die Kannaland Munisipaliteit – wat Calitzdorp, Amalienstein, Zoar, Ladismith en Vanwyksdorp insluit – ’n versoek aan die provinsie gerig het om onder administrasie geplaas te word.
Volgens Anton Bredell, Wes-Kaapse minister van plaaslike regering, omgewingsake en ont­wik­kelingsbeplanning, sal die Kannaland-raad nie ontbind word nie, maar wetgewende en uitvoerende magte behou wat nie deur die administrateur oorgeneem sal word nie.
Bredell sê die versoek van die Kannaland-raad is met die nasionale regering bespreek.
“Die Kannaland-raad het in werklikheid ’n bankrot dorp by die vorige administrasie geërf.”
Dit sluit uitstaande skuld van R37,5 miljoen, ’n oortrokke bankrekening van R1,8 miljoen en skuld van R12 miljoen aan Eskom in. Die Eskom-skuld is intussen terugbetaal.
“Deurlopende ontwrigting en ondermyning van die munisipale owerhede sedert 2016 het daartoe bygedra dat administrasie oorweeg is.
“Die besluit om ’n munisipaliteit onder admi-nistrasie te plaas word nooit ligtelik geneem nie en die beste belang van die gemeenskap word altyd in ag geneem.”
• Die DA en die ANC het na die 2016-verkiesing die beheer in Kannaland uit die hande van Icosa geneem met die verkiesing van ’n DA-speaker en ’n ANC-burgemeester en onder-burgemeester. Die DA en ANC het elk twee raadslede gehad na die verkiesing en Icosa drie.
Oorrompel, aangerand en beroof vir R200
Deur Ilze-Mari Gründling ’N 19-JARIGE verdagte is Dinsdag omstreeks 15:30 in hegtenis geneem en is tans in aanhouding nadat...
Raadslede se vergoedingspakket styg dalk met 4%
Deur Garnett Wicomb DIE salarispakkette van Oudtshoorn se raadslede sal met 4% verhoog word indien ‘n aanbeveling wat tydens...
Kuierplek moordsaak uitgestel vir uitspraak
Deur Garnett Wicomb DIE saak teen ’n man wat daarvan aangekla word dat hy Kersfeesaand 2016 ’n jong man...
Drie sterf in gru-ongeluk
Deur Marlene Malan TWEE inwoners van De Rust en een van Prins Albert is Saterdag in die vroeë oggendure dood...
’N SWART bees Maandagaand op die berugte Rooiheuwelpad by die Proefplaas verby en op pad na die Kamma­nassiedam het vir...
Daar was baie verhoudings, getuig Klip
“Daar was baie,” het Sixabiso Klip vanoggend (Maandag, 4 Maart) in die rondgaande Hooggeregshof op Oudtshoorn gesê toe hy...
Kersgeskenk vir inwoners: krag vir KerstydOudtshoorn Rotariërs deel ‘Krismisbokse’ uit